《春日同诸生野饮效陶体》
明代·林鸿

始春风日嘉，出门竟何之。所欣携诸生，驾言陟嵚崎。

谷风已嘘萌，好鸟亦鸣枝。蔬果属时新，有醪已载卮。

中觞发意气，列坐各言诗。悠悠天壤间，斯乐希浴沂。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。